Էռնանի Ազևեդու Ժունիոր

Էռնանի Ազևեդու Ժունիոր (, ), բրազիլացի ֆուտբոլիստ, իտալական «Պարմա» ակումբի կիսապաշտպան։

Ակումբային կարիերա 

Էռնանին «Ատլետիկո Պարանաենսե» ակումբի սան է։ 2013 թվականի սկզբին Պարանաենսե լիգայի՝ «Նասիոնալ Պարանաենսե» ակումբի դեմ խաղում կատարել է նորամուտւ հիմնական թիմում։ Նույն թվականին նշել է նորամուտը Պարանա նահանգի առաջնությունում։ Չկարողանալով ամրապնդել տեղը թիմի հիմնական կազմում՝ Էռնանին վարձավճարով տեղափոխվել է բրազիլական սերիա Բ-ի «Ժոնվիլ» ակումբ և կես տարով տեղ նվաճել թիմի կազմում։ Վարձավճարային պայմանագիրը նախատեսվել է մեկուկես տարվա համար, սակայն «Ատլետիկո Պարանաենսեն» վերադարձրել է կիսապաշտպանին վեց ամիս հետո։ «Գրեմիո» ակումբի եմ խաղում Էռնանին կատարել է նուրամուտը բրազիլական սերիա Ա-ում։ 2014 թվականի սեպտեմբերի 14-ին «Վիտորիա» ակումբի դեմ խաղում խփել է իր առաջին գոլը «Ատլետիկո Պարանաենսե» ակումբում։ 2014 մրցաշրջանում Էռնանին խաղադաշտ է դուրս եկել 15 անգամ։

2015 թվականին ֆուտբոլիստով հետաքրքրվել է «Մոնակոն»։ Դմիտրի Ռիբոլովլևի ակումբը խաղացողի համար առաջարկել է 3,5 մլն եվրո, սակայն «Ատլետիկոն» մերժել է։ Մի քանի ամիս անց նրա համար սկսել են պայքարել «Ինտերը» և «Ֆիորենտինան», սակայն «Ատլետիկոն մերժել է բոլոր առաջարկները։

2016 թվականի մարտին թիմը գլխավորել է Պաուլո Աուտուորին, և «Ատլետիկոն» վերջնականապես անցել է 4-2-3-1 սխեմայի, իսկ կենտրոնական կիսապաշտպանական զույգը կազմել են Էռնանին ու Օտավիոն։ 2016 թվականին Էռնանին թիմին օգնել է հաղթել Պարանաենսե լիգայում։

2016 թվականի դեկտեմբերի 16-ին տեղափոխվել է Սանկտ Պետերբուրգի «Զենիթ»։ Պայմանագիրը կնքվել է հինգ տարով։ Թիմում նորամուտը նշել է փետրվարի 16-ին Եվրոպայի լիգայի՝ բելգիական «Անդերլեխտ» ակումբի դեմ խաղում։ Մարտին կայացած ԲԿՄԱ-ի դեմ խաղում կատարել է նորամուտը Ռուսաստանի Պրեմիեր լիգայում։

2017 թվականի օգոստոսի 8-ին Էռնանին մեկ տարով վարձավճարով (գնման իրավունքով) տեղափոխվել է ֆրանսիական «Սենտ Էտիեն»։ «Ամյեն» ակումբի դեմ խաղում նշել է նորամուտը Լիգա 1-ում։ Հոկտեմբերի 1-ին «Տրուա» ակումբի դեմ խաղում խփել է իր առաջին գոլը «Սենտ Էտիենի» կազմում։ 2019 թվականի ամռանը Էռնանին վարձավճարով տեղափոխվել է իտալական «Պարմա»։

Կարիերան հավաքականում 
2011 թվականին Բրազիլիայի պատանեկան հավաքականի կազմում Էռնանին դարձել է Էկվադորում անցկացվող Հարավային Ամերիկայի պատանեկան առաջնության հաղթող։ Խաղադաշտ է դուրս եկել ութ խաղերում, որոնցից երկուսում՝ հիմնական կազմում, իսկ մյուսներում՝ խաղի ավարտից 20-25 րոպե առաջ։ Նույն թվականին Էռնանին հավաքականի կազմում զբաղեցրել է չորրորդ տեղը Մեքսիկայում անցկացվող աշխարհի մինչև 17 տարեկանների առաջնությունում։ Մրցաշարի ընթացքում նա մասնակցել է Դանիայի, Ավստրալիայի, Կոտ դ'Իվուարի, Էկվադորի, Ճապոնիայի, Ուրուգվայի և Գերմանիայի դեմ խաղերին։

Ձեռքբերումներ 
 «Ատլետիկո Պարանաենսե»
 Պարանաենսե լիգայի հաղթող – 2016

 «Զենիթ»
 Ռուսաստանի չեմպիոն – 2018/19

 Բրազիլիա (մինչև 17)
 Հարավային Ամերիկայի մինչև 17 տարեկանների առաջնության չեմպիոն – 2011

Ակումբային վիճակագրություն

Ծանոթագրություններ 

Բրազիլացի ֆուտբոլիստներ
Զենիթի ֆուտբոլիստներ
Ժոնվիլի ֆուտբոլիստներ
Ատլետիկո Պարանաենսեի ֆուտբոլիստներ
Սենտ Էտիենի ֆուտբոլիստներ
Պարմայի ֆուտբոլիստներ
Ռուսաստանի Պրեմիեր Լիգայի խաղացողներ